स्वस्तिश्रीका खेलाडी स्पेनको ट्रेनिङ क्याम्पमा
स्पेनको बान्को सबेडाल सहरमा हुने १० दिने विशेष फुटबल ट्रेनिङ क्याम्पमा नेपालीका विद्यार्थीले सहभागिता जनाउने भएका छन् ।
काठमाडौँ — स्पेनको बान्को सबेडाल सहरमा हुने १० दिने विशेष फुटबल ट्रेनिङ क्याम्पमा नेपालीका विद्यार्थीले सहभागिता जनाउने भएका छन् ।उक्त क्याम्पमा स्वस्तिश्री गुरुकुल आईबी वर्ल्ड स्कुलका खेलाडीले भाग लिने भएका छन् । अप्रिल १४ देखि २४ तारिखसम्म हुने क्याम्पका लागि जुनियर खेलाडी बिहीबार त्यसतर्फ जानेछन् । विद्यालयका फुटबल एम्बासडर तथा राष्ट्रिय फुटबल टोलीका पूर्व कप्तान अनिल गुरुङको नेतृत्वमा टोली त्यसतर्फ जान लागेको हो । प्रशिक्षकमा ज्वाला विष्ट रहनेछन् ।२० सदस्यीय खेलाडीमा कविर आचार्य, अर्नभजंग शाही, भाइचुङ तामाङ, रोहित श्रेष्ठ, दीप कार्की, दीर्घायु पिया, अक्षय खत्री, सदित अर्याल, जुडे सापकोटा, रायन गुरुङ, प्रश्रय श्रेष्ठ, सतिशराज वन्त, श्रेयन नाम्ग्याल लामा, कृपाल गिरी, श्रनवदास श्रेष्ठ, इक्साहाङ लिम्बू, कृशल हेका, समृद्ध बोहर, उत्सव प्रधान र पाल्देन दोर्जे शेर्पा छन् ।अघिल्लो वर्ष पनि हल्यान्ड फुटबल युनिभर्सिटीले नेदरल्यान्ड्समा आयोजना गरेको फुटबल ट्रेनिङमा आफ्ना स्कुलका खेलाडीलाई सहभागी गराएको स्वस्तिश्री गुरुकुलकी प्रिन्सिपल नेहा केसीले बताइन् ।